Sagunt, la ciutat més conscienciada del Consorci Palància Belcaire en el tractament de residus en 2021
11 de novembre 2022

El Consorci Palància Belcaire descomptarà 107.547,06 € a la ciutadania de Sagunt en la taxa de tractament de residus d'enguany, com a resultat de la iniciativa ‘Si + recicles, - pagues’ en la xarxa d'ecoparcs del Consorci de residus C3/V1. Sagunt ha sigut la ciutat més beneficiada entre les 56 poblacions que integren el Consorci.

En eixe sentit, cal destacar que s'ha descomptat un import de 100.891,00 euros per a 7.242 € habitatges i 6.656,06 € per a 318 activitats. L'import total de les disposicions dineràries als contribuents, que han aportat residus a la xarxa d'ecoparcs del Consorci, ascendix a 421.632, 21 euros per a 22.244 beneficiaris de tots els municipis de l'àmbit territorial del Consorci.

L'alcalde de Sagunt i regidor de Medi Ambient, Darío Moreno, ha manifestat que «**hi ha més de 100.000 euros repartits en incentius al reciclatge i més de 7.000 habitatges han col·laborat en estes campanyes anuals que fem perquè cada vegada més gent se sume a esta iniciativa. Són unes molt bones dades que demostren que cada vegada la conscienciació social respecte a la sostenibilitat és major i precisament este tipus d'iniciatives funcionen. Això sí, nosaltres som ambiciosos i li sol·licitem al Consorci que vaja una mica més enllà per a aconseguir realment que això siga àmpliament majoritari**».

D'altra banda, Darío Moreno ha indicat que «**continuem rebent algunes queixes ciutadanes que ens diuen que pràcticament no compensa o que el benefici és massa xicotet. Això és una cosa que encara hem de revisar però sens dubte són bons números, hem de continuar en eixa línia. Plantejarem al Consorci millores en este tipus d'iniciatives que considerem molt positives i agraïm a tots i totes que hagen participat**».

La iniciativa ‘Si + recicles, - pagues’ va sorgir del Consorci Palància Belcaire per a fomentar l'ús dels ecoparcs, creant una ‘Targeta verda’ per als usuaris que els permet acumular punts amb cada depòsit de residus, i eixos punts són canviats amb un descompte en la taxa de tractament de residus.

Respecte a l'exercici de l'any 2020 i als resultats globals per a tots els municipis del Consorci Palància Belcaire, es va produir un increment de 2.183 beneficiaris i de 27.483,71 euros en els descomptes aplicats, i, finalment, un augment del 3,42% en les tones recollides.

Els beneficiaris poden consultar els punts corresponents als seus immobles en la web: [http://www.consorcipalanciabelcaire.com/](http://www.consorcipalanciabelcaire.com/)

![](/media/xaggikps/c_h.jpg?width=850&height=566.9886363636364)

*   [](http://www.facebook.com/sharer.php?u=https://aytosagunto.es/va/actualitat/sagunt-la-ciutat-mes-conscienciada-del-consorci-palancia-belcaire-en-el-tractament-de-residus-en-2021/ "Facebook")
*   [](http://twitter.com/share?url=https://aytosagunto.es/va/actualitat/sagunt-la-ciutat-mes-conscienciada-del-consorci-palancia-belcaire-en-el-tractament-de-residus-en-2021/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/sagunt-la-ciutat-mes-conscienciada-del-consorci-palancia-belcaire-en-el-tractament-de-residus-en-2021/ "Linked In")
*   [](mailto:?body=https://aytosagunto.es/va/actualitat/sagunt-la-ciutat-mes-conscienciada-del-consorci-palancia-belcaire-en-el-tractament-de-residus-en-2021/)